Fejlene ville være dumpegrund, hvis der var tale om et syn

To ud af tre biler på de danske værksteder har en defekt, som ville betyde omsyn, hvis der var tale om et almindeligt regulært bilsyn. Det viser en stikprøveundersøgelse, som værkstedsportalen autobutler.dk har foretaget.

Deres stikprøve viser, at mekanikerne næsten altid finder rustne bremser eller smådefekter i dæk, hjul og lygter, når de gennemgår biler til almindeligt serviceeftersyn.

Ofte er bilejerne slet ikke over klar over, at deres bil har en fejl eller mangel, lyder det fra Autobutler.

- To ud af tre biler på værkstedet ville dumpe, hvis de kørte til syn. Der er tale om småskavanker, men det kan påvirke trafiksikkerheden, siger Jan Sturm, analysechef hos autobutler.dk.

- Selv om vi påpeger fejlene, sker det desværre dagligt, at en bilejer ignorerer vores advarsel og vælger at køre videre med fejlen, fortæller han.

Se også: Motorvej står klar et år før tid: - Vi åbner vores veje, når de er klar

Også fejl på nye biler

Det er ikke kun ældre biler, der har fejl, viser stikprøveundersøgelsen, for nye og nyere biler kan også have fejl.

Generelt er der i undersøgelsen især fejl på bremserne, som er af alvorlig karakter, og fejlene findes også på nye biler.

Ifølge autobutler skyldes det, at køremønstret har ændret sig.

- Hvis du ikke løbende bruger bremserne ved høj fart og i øvrigt kører økonomisk, så vil selv helt nye bremser ruste og i værste fald blokere eller bremse skævt, siger Jan Sturm.

Autobutler har lavet en stikprøve blandt 320 biler på værkstedet i juli-august 2017.

Undersøgelsen viser at:

- 2 ud af 3 biler har forkert dæktryk, eller slidte dæk

- 19 pct. har fejl i bremsesystemet (enten i form af rust, eller vand i bremsevæsken)

- 10 pct. har problemer med lys, spejle eller horn

Se også: Så mange millioner skraber fotovognene ind: - Man kan godt kalde det et kontrolsamfund